**A döntés-tervezetet véleményezte és az alábbi szempontok szerint tartalmáért felelősséget vállal:**

|  |  |  |
| --- | --- | --- |
|  | Dátum | irodavezető neve, aláírása |
| ***szakmai-jogi*** | 2021.03….. | ……………………………..dr. Horváth Éva |
| ***gazdasági-pénzügyi*** | 2021.03….. | ……………………………...Zámodics Péter |

|  |
| --- |
| **határozat-tervezet száma: 1 DB** |
| Határozat-tervezet tárgya:A személyes gondoskodás körébe tartozó szociális ellátások (étkeztetés, nappali ellátás, házi segítségnyújtás) intézményi térítési díjának felülvizsgálata | Határozatot kapja:* Önkormányzati Iroda – 2 pld
* Pénzügyi Iroda – 1 pld
* Közigazgatási és Szociális Iroda – 1 pld
* Szociális Alapszolgáltatási Központ – 1 pld
* Mór Mikrokörzeti Szociális Intézményi Társulás tagönkormányzatai 1-1- pld
 |

**A Polgármester elé terjeszthető:**

 jegyző

**A döntés indokolása:**

A szociális igazgatásról és szociális ellátásokról szóló 1993. évi III. törvény (a továbbiakban: Szoctv.) 115. § (1) bekezdése alapján a személyes gondoskodás körébe tartozó szociális ellátások ellenértékeként megállapított összeget, azaz az intézményi térítési díjat a fenntartó évente április 1-ig megállapítja. Az intézményi térítési díj összege nem haladhatja meg a szolgáltatási önköltséget.

A Mór Mikrokörzeti Intézményi Társulás Társulási Megállapodásának III. fejezet 2.4. pontja alapján a fizetendő térítési díjakról – a Szoctv. 92. § (1) bekezdés b) pontja szerint az önkormányzati rendelet elfogadására, s annak mindenkori jogszabályi rendelkezéseknek megfelelő felülvizsgálatára – Mór Városi Önkormányzat Képviselő-testülete jogosult dönteni.

A Kormány által 27/2021. (I. 29.) Korm. rendelettel kihirdetett veszélyhelyzetre tekintettel, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében foglaltak alapján a képviselő-testület hatáskörében a polgármester jár el.

A koronavírus-világjárvány nemzetgazdaságot érintő hatásának enyhítése érdekében szükséges gazdasági intézkedésről szóló 603/2020. (XII. 18.) Korm. rendelet (a továbbiakban: Korm. rendelet) 1. § (1) bekezdés b) pont ba) alpontja alapján e rendelet hatálybalépésének napjától 2021. december 31. napjáig helyi önkormányzat által fenntartott költségvetési szerv által nyújtott szolgáltatásért, végzett tevékenységéért megállapított díj mértéke nem lehet magasabb, mint az ugyanazon díjnak az e rendelet hatálybalépését megelőző napon (azaz 2020. december 18-án) hatályos és alkalmazandó mértéke.

A Korm. rendelet hatályba lépését megelőző napon hatályos intézményi térítési díjak:

|  |  |  |
| --- | --- | --- |
| 1. | **Személyes gondoskodás körébe tartozó szociális ellátás** | **Térítési díj** |
| 2. | **Étkezés napi egyszeri** | 545.-Ft+ÁFA |
| 3. | **Az étkezés kiszállítása** | 125.-Ft+ÁFA |
| 4. | **Étkezés napi háromszori** | 840.-Ft+ÁFA |
| 5. | **Házi segítségnyújtás** | 770.-Ft/óra |
| 6. | **Nappali ellátás** | 740.-Ft/nap |

Fentiek alapján az intézményi térítési díjak felülvizsgálatát és a szolgáltatási önköltségszámítás elvégzését követően az intézményi térítési díjak nem emelhetőek a 2021. évben.

Az indokolás 1. melléklete tartalmazza a Pénzügyi Iroda által elkészített szolgáltatási önköltséget.

**Mór Városi Önkormányzat Képviselő-testületének**

**…./2021. (III.26.) határozata**

A személyes gondoskodás körébe tartozó szociális ellátások (étkeztetés, nappali ellátás, házi segítségnyújtás) intézményi térítési díjának felülvizsgálata tárgyában

A Kormány által 27/2021. (I. 29.) Korm. rendelettel kihirdetett veszélyhelyzetre tekintettel, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében foglaltak alapján a képviselő-testület hatáskörében eljárva az alábbi döntést hozom:

A személyes gondoskodás körébe tartozó szociális ellátások intézményi térítési díját a koronavírus-világjárvány nemzetgazdaságot érintő hatásának enyhítése érdekében szükséges gazdasági intézkedésről szóló 603/2020. (XII. 18.) Korm. rendelet 1. § (1) bekezdés b) pont ba) alpontja alapján elrendelt díjemelési moratóriumra tekintettel nem módosítom.

 Fenyves Péter Dr. Taba Nikoletta

 polgármester jegyző

1. melléklet az indokoláshoz 